wickkiey/tamil-wikipedia-chunked huggingface dataset:
# சபர்மதி டிக்கி

விருது பெறுகிறார்]]
நெல் பதியும் முறையைப் பயிற்சி செய்யும் பெண்கள்]]
**சபர்மதி டிக்கி** (பிறப்பு c.1969 ) ஒடிசா மாநிலத்திலுள்ள புவனேஸ்வருக்கு அருகில் வசிக்கும் இந்திய வளம்பேணும் விவசாயி ஆவார். அவர் தனது தந்தையுடன் சாம்பவ் என்ற அரசு சாரா நிறுவனத்தை நடத்தி வருகிறார். இது விதைகளை மாற்றமுறயும் இயற்கை விவசாயத்தை ஊக்கப்படுத்தவும் செயல்படுகிறது. டிக்கியின் சாதனைகள் 2018 இல் அவர் நாரி சக்தி புரஸ்கார் விருது மற்றும் 2020 இல் பத்மஸ்ரீ விருது ஆகியவற்றைப் பெற்றபோது அங்கீகரிக்கப்பட்டது.
# சபர்மதி டிக்கி

## தொழில்

1969 ஆம் ஆண்டு டிக்கி பிறந்தார். அவர் இந்தியாவில் ஒடிசா மாநிலத்திலுள்ள புவனேஸ்வர் அருகே உள்ள நயாகர் மாவட்டத்தில் வசிக்கிறார். இவரது தந்தை ராதா மோகன்,1980களில் பாழ் நிலமாக இருந்த நிலத்தை வாங்கி, இயற்கை விவசாய நுட்பங்களைப் பயன்படுத்தினார். பிறகு தந்தையும் மகளும் இணைந்து மூன்று ஆண்டுகளுக்குப் பிறகு நிலத்தைப் புதுப்பித்தனர். பின்னர் அவர்கள் 90 ஏக்கர் பரப்பளவில் மற்றவற்றுடன், அவர்கள் கிராம்பு, பலா, பட்டாணி மற்றும் கருப்பு அரிசி ஆகியவற்றை வளர்க்கிறார்கள். இயற்கை விவசாயம் மற்றும் விதைப் பரிமாற்றங்களை ஊக்குவிக்கும் சாம்பவ் என்ற அரசு சாரா நிறுவனத்தை (என்ஜிஓ) இருவரும் இணைந்து அமைத்தனர். டிக்கி, 1993 இல் ஆக்ஸ்பாமில் தனது வேலையை விட்டுவிட்டு, சாம்பவ் நிறுவனத்திற்காக முழுநேரப் பணியில் ஏடுபடத் தொடங்கினார். உள்ளூர் கிராமங்களில் பெண்களின் உரிமைகள் மற்றும் சுற்றுச்சூழல் காரணங்களை மேம்படுத்துவதற்காக *மா சரஸ்வதி* என்ற சுயஉதவி குழுவுடன் சாம்பவ் நிறுவனம் கூட்டு சேர்ந்துள்ளது. இது நெல் விளைச்சலை அதிகரிக்க வடிவமைக்கப்பட்ட அரிசி தீவிரப்படுத்தல் முறையை (SRI) ஊக்குவிக்கிறது. டிக்கியின் நெல் வயல்களில் பணிபுரியும் பெண்களுக்கு உழைப்பு செயல்முறையை எளிதாக்குவதற்காக இம்முறையைச் செயல்படுத்தியுள்ளார்.
# சபர்மதி டிக்கி

## விருதுகள் மற்றும் அங்கீகாரம்

டிக்கியின் பணி 2018 இல் பெண்களுக்கான இந்தியாவின் உயரிய சிவில் விருதான நாரி சக்தி புரஸ்கார் விருதைப் பெற்றார். 2020 ஆம் ஆண்டில், அவர் தனது தந்தையுடன் இணைந்து பத்மஸ்ரீ விருதைப் பெற்றார். அவர்கள் பல தசாப்தங்களாக வளப்பாதுகாப்பு மற்றும் இயற்கை விவசாயத்தை ஊக்குவித்ததற்காக, *பாடப்படாத நாயகர்கள்* என்று அமைச்சர் பியூஷ் கோயல் பாராட்டினார்.
# சபர்மதி டிக்கி

## தேர்ந்தெடுக்கப்பட்ட படைப்புகள்

-
-
# கண்டுபிடிக்கப்படாத இளவரசன்

**ராஜா கோஜாதா** (*King Kojata*) அல்லது **கண்டுபிடிக்கப்படாத இளவரசன்** (*The Unlooked for Prince*) என்பது போலந்து வம்சாவளியைச் சேர்ந்த ஒரு சுலாவோனிக் விசித்திரக் கதையாகும். "போலந்து இலக்கியத்தின் மிக முக்கியமான தொகுப்புகளில் ஒன்று" என்று லூயிஸ் லெகர் இதனைக் குறிப்பிடுகிறார்.
# கண்டுபிடிக்கப்படாத இளவரசன்

## தழுவல்

அமெரிக்க எழுத்தாளரும் நாட்டுப்புறவியலாளருமான ராபர்ட் டி. சான் சூசி இந்த கதையை அவரது புத்தகமான *தி ஜார்ஸ் ப்ராமிஸ்: எ ரஷியன் டேல்* என்ற புத்தகமாக மாற்றினார். இதில் கிங் கோஜாதா என்பது தனது மகனுக்கு எதிரிக்கு வாக்குறுதி அளிக்கும் மன்னரின் பெயராகும்.
# ராஜகுமாரி தேவி

**ராஜ்குமாரி தேவி** ஓர் இந்திய விவசாயி ஆவார். 2019இல் இந்தியாவின் நான்காவது உயரிய விருதான பத்மஸ்ரீ விருது இவருக்கு வழங்கப்பட்டது. கிசான் சாச்சி என்று பிரபலமாக அழைக்கப்படும் ராஜ்குமாரி தேவி, ஒரு ஏழை பிஹாரி குடும்பத்தில் பிறந்தார். குடும்ப வறுமை காரணமாக இளம் வயதிலேயே திருமணம் செய்துவைக்கப்பட்டார். திருமணத்திற்குப் பிறகு அவர் சுய உதவிக் குழுக்களை உருவாக்கி உயிரியல் விவசாயத்தின் உதவியுடன் பல ஏழைக் குடும்பங்களுக்கு வேலை கொடுத்தார். பீகார் முதல்வர் நிதிஷ் குமார் இவரது பணியை அங்கீகரித்து கிசான் ஸ்ரீ விருதை வழங்கினார்.
# ராஜகுமாரி தேவி

## ஆரம்ப கால வாழ்க்கை

பீகார் மாநிலம் முசாபர்பூர் மாவட்டத்தில் உள்ள சரையா பிளாக்கில் உள்ள ஆனந்த்பூர் கிராமத்தைச் சேர்ந்தவர் கிசான் சாச்சி என்னும் ராஜ்குமாரி தேவி. திருமணத்திற்குப் பிறகே பள்ளிக்கல்வியில் பத்தாம் வகுப்பை இவர் முடித்தார். தற்போது அவர் அவர் கிசான் சாச்சி என்ற குறியீட்டின் உரிமையாளர் ஆவார்.
# ராஜகுமாரி தேவி

## ஆரம்ப கால வாழ்க்கை

### விருதுகள்

- பத்மஸ்ரீ
- கிசான் ஸ்ரீ
# டி. ஸ்ரீராம் குமார்

**கர்ணல் டி. ஸ்ரீராம்குமார்** (**D. Sreeram Kumar**) (AC (பிறப்பு: 11 சனவரி 1981) தற்போது இந்திய இராணுவத்தில் பணிபுரியும் அதிகாரி ஆவார். இவரது வீரதீரச் செயலைப் பாராட்டி அமைதிக் காலத்தில் வழங்கப்படும் மிக உயரிய விருதான அசோகச் சக்கர விருது இவருக்கு 2010ம் ஆண்டில் வழங்கப்பட்டது..
# டி. ஸ்ரீராம் குமார்

## இளமை

கோவில்பட்டியில் பிறந்த ஸ்ரீராம்குமார், உடுமைப்பேட்டை வட்டத்தில் உள்ள அமராவதி சைனிக் பள்ளியில் 1998ம் ஆண்டில் பள்ளிக்கல்வியை முடித்தார். மதுரை அமெரிக்கன் கல்லூரியில் இளநில பட்டப்படிப்பை முடித்தார்.
# டி. ஸ்ரீராம் குமார்

## இராணுவப் பணி

அக்டோபர் 2002ல் ஸ்ரீராம்குமார் சென்னை அதிகாரிகள் பயிற்சி அகாதமியில் பயிற்சி பெற்ற பின் இந்திய இராணுவத்தில் அதிகாரியாக சேர்ந்தார்.  
வடகிழக்கு இந்தியாவில் உள்ள நாகாலாந்து, மிசோரம் மற்றும் மணிப்பூர் ஆகிய மாநிலங்களில் இந்திய அரசுக்கு எதிராகச் செயல்படும் செயல்படும் தீவிரவாதக் குழுக்களை எதிர்த்துப் போராடினார்.
# கமலா புஜாரி

**கமலா புஜாரி** (1949/1950 – 20 சூலை 2024) இந்தியாவின் ஒடிசாவில் உள்ள கோராபுட்டைச் சேர்ந்த பழங்குடிப் பெண். கமலா இயற்கை விவசாயத்தை ஊக்குவிப்பதில் பெயர் பெற்றவர். பாரம்பரிய விவசாயத்தில் ஆர்வம் கொண்ட இவர், ஜெய்ப்பூரில் உள்ள எம். எஸ். சுவாமிநாதன் ஆராய்ச்சி அறக்கட்டளையிலிருந்து அடிப்படை நுட்பங்களைக் கற்றுக்கொண்டார். மேலும் இவர் இயற்கை விவசாயத் துறையில் பல பங்களிப்புகளைத் தந்துள்ளார். இந்தியாவின் நான்காவது உயரிய குடிமகன் விருதான பத்மஸ்ரீ விருதைப் பெற்றார்.
# கமலா புஜாரி

## சுயசரிதை

ஒடிசா மாநிலம், கோராபுட் மாவட்டம், போய்பரிகுடா அருகே உள்ள ஜெய்பூரில் இருந்து 15 கி.மீ தொலைவிலுள்ள பத்ராபுட் கிராமத்தைச் சேர்ந்த பழங்குடியினப் பெண்ணானகமலா பூஜாரி, உள்ளூர் நெல்களைப் பாதுகாத்து வருகிறார். இதுவரையிலும் நூற்றுக்கணக்கான உள்நாட்டு நெல் வகைகளை பாதுகாத்து வருகிறார். நெல்லைப் பாதுகாப்பதும் இயற்கை விவசாயத்தை ஊக்குவிப்பதும் அவளருக்கு வெறும் பொழுது போக்கு அல்ல. இதில் இறங்கிய பிறகு, அவர் மக்களைத் திரட்டி, குழுக் கூட்டங்களை ஏற்பாடு செய்து, ரசாயன உரங்களைத் தவிர்க்க மக்களுடன் தொடர்பு கொண்டு. தன்னுடன் சேர பலரைக் கூப்பிட்டு,பலரைச் சேர்த்துக் கொண்டு, இயற்கை விவசாயத்தில் வெற்றியடைந்ததார். இதனால் பத்ராபுட் கிராமம் மற்றும் அண்டை கிராமங்களில் உள்ள விவசாயிகள் ரசாயன உரங்களை கைவிட்டனர். எந்த அடிப்படைக் கல்வியும் இல்லாமல், கமலா இன்றுவரை 100 வகையான நெல் வகைகளைப் பாதுகாத்து வருகிறார். புஜாரி நெல், மஞ்சள், தில்லி, கருஞ்சீரகம், மகாகந்தா, பூலா மற்றும் காண்டியா போன்ற அழிந்து வரும் மற்றும் அரிய வகை விதைகளைச் சேகரித்துள்ளார். அவர் தனது பகுதியில் உள்ள கிராமவாசிகளை ரசாயன உரங்களைத் தவிர்த்து, சிறந்த அறுவடை மற்றும் மண் வளத்திற்காக இயற்கை விவசாயத்தை பின்பற்றும்படி வற்புறுத்தி வருகிறார். விவசாயத்தில் வரவிருக்கும் தலைமுறைகளுக்கு ஒரு எடுத்துக்காட்டாக புஜாரி விளங்குகிறார்.
# கமலா புஜாரி

## சாதனைகள்

2002 ஆம் ஆண்டில், புவனேஸ்வரில் உள்ள ஒடிசா வேளாண்மை மற்றும் தொழில்நுட்பப் பல்கலைக்கழகம் (OUAT) கமலாவின் நினைவாகப் பெயரிடப்பட்டது. அவர் 2002 இல் ஜோகன்னஸ்பர்க்கில் ஈக்குவேட்டர் ஆஃப் இனிஷியேட்டிவ் விருதை வென்றார். 2004 ஆம் ஆண்டு ஒடிசா அரசு இவரை சிறந்த பெண் விவசாயியாகக் கௌரவித்தது. புது தில்லியில் தேசிய விருதான "குருசி பிசாராதா சம்மான்" என்ற விருதையும் பெற்றுள்ளார்.  
ஒடிசா மாநிலத் திட்டக் குழுவின் உறுப்பினர் பட்டியலில் இடம் பெற்ற முதல் பழங்குடிப் பெண் என்ற தனிச் சிறப்பையும் கமலா புஜாரி பெற்றுள்ளார். குறுகிய மற்றும் நீண்ட கால கொள்கை வழிகாட்டுதல்களை வழங்குவதைத் தவிர, மாநிலத்திற்கான ஐந்தாண்டு திட்டத்தை உருவாக்கும் ஐந்து உறுப்பினர் குழுவில் மார்ச் 2018 இல் இவரும் உறுப்பினராக் ஆக்கபட்டார்.
2019 அன்று புதுதில்லியில் உள்ள ராஷ்டிரபதி பவனில் நடந்த விழாவில், குடியரசுத் தலைவர் ஸ்ரீ ராம்நாத் கோவிந்த், கமலா புஜாரிக்கு பத்மஸ்ரீ விருதை வழங்கினார்.
# இந்து சோனாலி

**இந்து சோனாலி** (*Indu Sonali*)(பிறப்பு 27 செப்டம்பர் 1980) என்பவர் போச்புரி திரைப்பட பின்னணிப் பாடகி ஆவார். இவர் 300 போச்புரி படங்கள் மற்றும் 50 இசைத் தொகுப்புகளில் பாடியுள்ளார். போச்புரி திரைப்படத் துறையின் சிறந்த பின்னணிப் பாடகர்களில் ஒருவராக. இந்தியப் பாரம்பரிய இசை, சுற்றுப்புற மின்னணு மற்றும் புதிய கால ஜாஸ் இணைவு ஆகியவற்றின் சில தடயங்களைக் கொண்ட இவரது இசை வகை பழமையான-கிராமிய இசை சேர்ந்ததாகும். "லெஹ்ரியா லூட் ரே ராஜா" (பார்த்திக்யா), "கஹான் ஜெய்பே ராஜா நஜாரியா" (கஹா ஜெய்பா ராஜா), "உத்தா தேப் லெங்கா" (டமாட்ஜி) மற்றும் "தேவர் ஹோ டபா நா மோர் கரிஹையா" (ரக்வாலா) ஆகியவை இவரது குறிப்பிடத்தக்க சில பாடல்கள் ஆகும்.
# இந்து சோனாலி

## ஆரம்ப வாழ்க்கை மற்றும் தொழில்

இந்து சோனாலி 7 நவம்பர் 1978 அன்று பாகல்பூரில் (பீகார்) பிறந்தார். இவர் பீகாரில் படித்தவர். இராஜேசு குப்தா இசையமைத்த போச்புரி திரைப்படமான *பண்டிட்ஜி படாய் நா பியா கப் ஹோய்* திரைப்படத்தில் பின்னணிப் பாடகியாக அறிமுகமானார்.  
இவர் இந்திய இசை குயில் லதா மங்கேஷ்கரின் தீவிர ரசிகை.  
சோனாலி மின்னணு மற்றும் *நியூ ஏஜ் ஜாஸ்* இசை இணைப்புடன் பாடும் கலைஞராக உள்ளார்.  
2016ஆம் ஆண்டில், இசை நிறுவனமான சாய் இசைத்தட்டுகள் வெளியிடப்பட்ட *ஸ்வரஞ்சலி* என்ற தனி பக்தி இசைத்தொகுப்பினை இசை அமைப்பாளர் தாமோதர் ராவுடன்சோனாலி வெளியிட்டார்.
# இந்து சோனாலி

## மேலும் பார்க்கவும்

- போச்புரி திரைப்படத்துறை
# இந்திய இராணுவப் பதவிகளும், பதவிச் சின்னங்களும்

அதிகாரிகளுக்கு இணையான இந்தியக் கடற்படை மற்றும் இந்திய வான்படை அதிகாரிகளுக்கான பதவிச் சின்னங்கள் (click to enlarge)]]
இந்திய இராணுவத்தில் பணிபுரிபவர்களை ஆணைய அதிகாரிகள் (Commissioned Officer), இளைய ஆணைய அதிகாரிகள் (Junior Commissioned Officer) மற்றும் பிற தர வரிசையினர் என மூன்றாகப் பிரிப்பவர். இத்தர வரிசை மற்றும் பதவிச் சின்னங்கள் பிரித்தானிய இந்தியாவின் ஆட்சிக்காலத்திலிருந்து சில மாற்றங்களுடன் தொடர்கிறது.
# இந்திய இராணுவப் பதவிகளும், பதவிச் சின்னங்களும்

## பதவிகள் மற்றும் பதவிச் சின்னங்கள்

### ஆணையத் தர அதிகாரிகள் (Commissioned officers)

இராணுவப் பயிற்சி பெறும் அதிகாரிகளை அதிகாரி மாணவர்கள் என்று அழைப்பர். அவர்களுக்கு அதிகாரிகளுக்கான சீருடை மட்டும் வழங்கப்படும். பதவி மற்றும் பதவிச் சின்னம் வழங்கப்படாது. இராணுவப் பயிற்சி முடித்து குறிப்பிட்ட ரெஜிமெண்டுகளில் சேர்ந்த அதிகாரிகளுக்கு உரிய நிறங்களில் சீருடை வழங்கப்படும்.
| பதவி | விளக்கம் | பதவிச் சின்னம் | கழுத்துப் பட்டை | குறிப்பு | ஓய்வு வயது |
| --- | --- | --- | --- | --- | --- |
| பீல்டு மார்ஷல் | லாரெல் மாலைக்குள் குறுக்குவெட்டு வாள் மற்றும் மற்றும் அதன் மேல் அசோகச் சக்கரம், தங்க நிற பட்டன் | இதுவரை இருவருக்கு வழங்கப்பட்டுள்ளது. |  |  |  |
| ஜெனரல் (General) | 4 நட்சத்திரங்கள் மற்றும் தங்க நிற லாரெல் மாலை | ஊதிய தரவரிசை 18 - மாத ரூபாய் 250,000 |  |  |  |
| லெப்டிண்ட் ஜெனரல் (Lieutenant General) | ஊதிய தரவரிசை எண் 17, ஊதியம் ரூபாய் 225,000 |  |  |  |  |
| மேஜர் ஜெனரல் (Major General) | ஊதிர தர வரிசை எண் 14, ஊதிய விகிதம் 144,200–218,200 |  |  |  |  |
| பிரிகேடியர் | ஊதிய தரவரிசை எண் 13A, ஊதிய விகிதம் 139,600–2,17,600 |  |  |  |  |
| கர்ணல் | ஊதிய தரவரிசை எண் 13, ஊதிய விகிதம் 130,600–215,900 |  |  |  |  |
| லெப்டினண்ட் கர்ணல் | ஊதிய தரவரிசை எண் 12A, ஊதிய விகிதம் 121,200–212,400 |  |  |  |  |
| மேஜர் | அசோகச் சக்கரம் | ஊதிய தரவரிசை எண் 11, ஊதிய விகிதம் ரூபாய் 69,400–207,200 |  |  |  |
| மேஜர் | மூன்று நட்சத்திரம் | ஊதிய தர வரிசை எண் 10பி, ஊதிய விகிதம் 61,300–193,900 |  |  |  |
| லெப்டினண்ட் | 2 நட்சத்திரம் | ஊதிய தரவரிசை எண் 10, ஊதிய விகிதம் 56,100–177,500 |  |  |  |
| - | மாணவ அதிகாரி (Officer Cadet) | தோள்பட்டையில் பயிற்சி நிறுவனத்தின் பெயர் | பதவிச் சின்னம் இல்லை | நிரந்தர உதவித்தொகை |  |
# இந்திய இராணுவப் பதவிகளும், பதவிச் சின்னங்களும்

## பதவிகள் மற்றும் பதவிச் சின்னங்கள்

### இளைய ஆணையத் தரம் பெற்ற அதிகாரிகள் (Junior commissioned officers)

| தரைப்படை | கவச வாகனம் & பீரங்கிப்படை |  |  |
| --- | --- | --- | --- |
| சுபேதார் மேஜர் | ரிசால்தார் மேஜர் [ | தங்க நிற அசோகச் சக்கரம் மற்றும் சிவப்பு & மஞ்சள் பட்டை | 34 ஆண்டு பணி அல்லது 54 வயது- இதில் எது முன்னதோ அது |
| சுபேதார் | ரிசால்தர் | இரண்டு தங்க நட்சத்திரங்கள் மற்றும் சிவப்பு & மஞ்சள் பட்டை | 30 ஆண்டு பணி அல்லது 52 வயது- இதில் எது முன்னதோ அது எடுத்துக்காட்டு **பிரிகேடியர் சந்த் சிங் (பணி ஓய்வு)** என இட்டுக் கொள்ள வேண்டும். இதன் பொருள் இராணுவப் பதவி ஒரு போதும் ஓய்வு பெறுவதில்லை; ஓய்வு பெறுவது இராணுவ அதிகாரி மட்டுமே.பணி ஓய்வு பெற்று இறந்த இராணுவ அதிகாரிகளுக்கும் இந்நடைமுறை பொருந்தும். |
# சுனந்தா ராஜேந்திர பவார்

**சுனந்தா ராஜேந்திர பவார்** ஒரு இந்திய பெண்கள் உரிமை ஆர்வலர் ஆவார். இவட் *சுனந்தாதாய்* என்றும் அழைக்கப்படுகிறார். புனேவில் உள்ள பாராமதியில் விவசாய மேம்பாட்டு அறக்கட்டளையின் அறங்காவலராக உள்ளார். இவர் தேசியவாத காங்கிரஸ் கட்சியின் தலைவர் சரத் பவாரின் மருமகளும் கர்ஜத்-ஜாம்கேட் பகுதியின் மகாராஷ்டிர சட்டமன்ற உறுப்பினரான ரோஹித் பவாரின் தாயாரும் ஆவார்.
# சுனந்தா ராஜேந்திர பவார்

## ஆரம்ப வாழ்க்கை மற்றும் குடும்பம்

மோகன்ராவ் நாம்தேவ்ராவ் பாப்கர் மற்றும் சாவித்ரிபாய் மோகன்ராவ் பாப்கர் ஆகியோருக்கு மஹாராஷ்டிராவின் பாராமதியில் 31 மே, 1959 இல் பவார் மகளாகப் பிறந்தார். இவர் தனது ஆரம்பக் கல்வியை கதல்பட்டா சி. பி. பள்ளியிலும், இடைநிலைக் கல்வியை பாராமதியிலுள்ள மகாத்மா காந்தி பாலக் மந்திர் பள்ளியிலும், இளநிலைக் கல்வியை இந்தாபூர் சத்ரபதி வித்யாலயா பவானிநகரிலும் முடித்தார். 1980 இல் புனே பல்கலைக்கழகத்தில் 'பொருளாதாரத்தில்' பட்டம் பெற்றார். பின்னர் ராஜேந்திர பவாரை மணந்தார். இத்தம்பதியருக்கு ஒரு மகள் மற்றும் ஒரு மகன் என இரண்டு குழந்தைகள் உள்ளனர். கர்ஜத்-ஜாம்கேட்டில் இருந்து மகாராஷ்டிரா சட்டமன்ற உறுப்பினராக இருக்கும் ரோஹித் பவாரின் தாயார் ஆவார்.
# சுனந்தா ராஜேந்திர பவார்

## சமூக செயல்பாடுகள்

### பீம்தாடி ஜாத்ரா

சுனந்தா பவார், 2008 முதல் பீம்தாடி ஜாத்ரா என்ற வருடாந்திர திருவிழாவை ஏற்பாடு செய்து வருகிறார். ஒரு வார கால நிகழ்வான மகாராஷ்டிராவின் இக்கிராமப்புற கலை, கலாச்சாரம் மற்றும் பண்பாட்டைல் காட்சிப்படுத்தும் விதமாக ஏற்பாடு செய்யப்படுகிறது. பெண்களின் மேம்பாட்டை உறுதி செய்வதற்காக இது தொடங்கப்பட்டது.
# சுனந்தா ராஜேந்திர பவார்

## சமூக செயல்பாடுகள்

### சோப்தி

பவாரின் "சோப்தி" திட்டம், மாதவிடாய் விழிப்புணர்வை பரப்புவதற்கும், கிராமப்புற பெண்களுக்கு மாதவிடாய்க்குத் தேவையான பொருட்கள் எளிதாகக் கிடைப்பதற்கும் நிறுவப்பட்டது. இந்த திட்டம் தொடங்கப்பட்டதிலிருந்து கிராமப்புற இந்தியாவில் 55,000 கல்லூரி வயதுப் பெண்களைச் சென்றடைந்துள்ளது.
# சுனந்தா ராஜேந்திர பவார்

## சமூக செயல்பாடுகள்

### நீர் பாதுகாப்பு

மகாராஷ்டிராவின் கிராமப்புறங்களில் நீர் பாதுகாப்பு பணிகளுக்காக அர்ப்பணிக்கப்பட்ட குழுக்களுக்கு பவார் தலைமை தாங்கினார். இந்தக் குழுக்களும் முன்முயற்சித் திட்டங்களும் மகாராஷ்டிராவில் வறட்சியால் பாதிக்கப்பட்ட பகுதிகளில் நிலத்தடி நீர் மட்டத்தை மேம்படுத்தி, தண்ணீர் வரத்தை அதிகரித்துள்ளன.
# சுனந்தா ராஜேந்திர பவார்

## சமூக செயல்பாடுகள்

### பெண்களுக்குக் காவல் பயிற்சி

பவார், பெண் காவல் அதிகாரிகளை பணியமர்த்துவதற்கும் அவர்களின் பயிற்சிக்கான உதவித்தொகைகளை வழங்குவதற்குமான முயற்சியை வழிநடத்துகிறார். இந்த முயற்சியைத் தொடங்கியதிலிருந்து, மகாராஷ்டிராவில் 600க்கும் மேற்பட்ட பெண்கள் காவல்துறை அதிகாரிகளாகியுள்ளனர்.
# சிறிமானோத்சவம்

**சிறிமனோத்சவகம்** (*Sirimanothsavam*) ( *சிறிமனு உத்ஸவம்*, *சிரி மனு விழா/திருவிழா*, *சிறிமானு பண்டுகா* என்றும் குறிப்பிடப்படுகிறது ) என்பது விஜயநகரம் நகரத்தின் **பைடிதல்லம்மா** தேவியை சாந்தப்படுத்துவதற்காக ஏற்பாடு செய்யப்பட்ட திருவிழாவாகும். *ஸ்ரீ* என்றால் "லெட்சுமி தெய்வம் வேறு வார்த்தைகளில் செல்வம் மற்றும் செழிப்பு" மற்றும் *மனு* என்றால் "தண்டு" அல்லது "மரம்". கோவிலின் பூசாரி, கோட்டைக்கும் கோயிலுக்கும் இடையே மாலையில் மூன்று முறை ஊர்வலம் செல்லும்போது, வானத்தை நோக்கி உயர்த்தப்பட்ட நீண்ட, ஒல்லியான மரக் கம்பியின் (60 அடி அளவு) நுனியில் தொங்குகிறார். தேவியின் அருளால் ஆட்கொள்ளப்பட்ட பூசாரியே சில நாட்களுக்கு முன் இந்த *மனு* எங்கே கிடைக்கும் என்று கூறுவார். அந்த இடத்தில் இருந்து தான் மரக்கட்டைகளை வாங்க வேண்டும். வானத்தை நோக்கி உயரமாக உயர்த்தப்பட்ட தடியின் மேல் முனையில் தொங்குவது மிகவும் ஆபத்தான பயிற்சியாகும், ஆனால் தேவியின் அருள் பூசாரி கீழே விழாமல் பாதுகாக்கிறது என்று நம்பப்படுகிறது. இது ஒவ்வொரு ஆண்டும் செப்டம்பர் அல்லது அக்டோபர் (தசரா) மாதத்தில் நடைபெறும். அண்டை நகரங்கள் மற்றும் கிராமங்களில் இருந்து இரண்டு முதல் மூன்று லட்சம் மக்கள் கலந்து கொள்ளும் ஒரு பெரிய திருவிழா இது. இந்த நிகழ்ச்சிக்கான ஏற்பாடுகளை விஜயநகரம் ராஜாக்கள் மேற்பார்வையிடுகின்றனர். இவ்விழாவில் கலந்துகொள்ளும் பக்தர்களை விஜயநகரத்திற்கு கொண்டு செல்வதற்கு வசதியாக ஆந்திரப்பிரதேச மாநில சாலைப் போக்குவரத்துக் கழகம் மாநிலத்தின் பல்வேறு பகுதிகளில் இருந்து சுமார் 250 பேருந்துகளை இயக்குகிறது.
# சிறிமானோத்சவம்

## வரலாறு

1757 ஆம் ஆண்டில், விஜயநகரத்தின் மன்னர் **பூசபதி பேடா விஜய ராம ராஜு** பொப்பிலி போரில் மும்முரமாக இருந்தபோது, இரண்டாம் ஆனந்த் அரச பொறுப்பை ஏற்று 1760 ஆம் ஆண்டில் இறந்தார். உடன்கட்டை ஏறல் (நடைமுறையில்) அவருடன் அவரது மனைவியும் இறந்தார். பின்னர் பேடா விஜய ராம ராஜுவின் மனைவி ராணி சந்திரயம்மா, விஜயநகர வம்சத்தைச் சேர்ந்த விஜய ராம ராஜுவை தத்தெடுத்துள்ளார் என்பது வரலாறு.  
விஜயநகர் சமஸ்தானத்தால் கட்டப்பட்ட 104 கோயில்களின் வரலாற்றை நாம் ஆராய்ந்தால், அந்த கோயில்களின் வரலாற்றை அவற்றின் இருப்பிடத்தின் மூலம் அறியலாம். ஆனால் இந்த சந்நிதானத்தால் கட்டப்பட்ட ஸ்ரீ பைடிதல்லி அம்மாவாரு கோவிலைப் பற்றி குறிப்பிட்ட வரலாறு எதுவும் இல்லை. உள்ளூர் புராணத்தின் படி, பைடிதல்லி அம்மாவாரு விஜயநகரத்தின் கிராம தேவதை (தலைமை தெய்வம்) ஆவார். இந்த அம்மையார் விஜயநகர மகாராணிகளின் சகோதரி என்று சிலர் கூறுகின்றனர். ஆனால் பைடிதல்லி அம்முவாரு விஜயநகர வம்சத்தைச் சேர்ந்தவர் என்பதற்கு பல சான்றுகள் உள்ளன. பைடிமாம்பாவின் பிறப்பு மற்றும் பிற விவரங்கள் பற்றிய நம்பகமான சான்றுகள் இல்லை என்றாலும், உள்ளூர் புராணத்தின் படி, பொப்பிலி போர் முடிந்த விஜய தசமிக்கு அடுத்த செவ்வாய் அன்று விஜயநகரத்தின் பெட்ட செருவின் மேற்குப் பகுதியில் பைடிமாம்பாவின் சிலை கண்டுபிடிக்கப்பட்டது.  
1750 ஆம் ஆண்டு பிரெஞ்சுத் தலைவர் மார்க்விஸ் டி புஸ்ஸி-காஸ்டெல்னாவ் ஹைதராபாத் அருகே முழுப் படைப்பிரிவுடனும் தங்கியிருந்தார். பெரியம்மை நோய் (மசூசி) காரணமாக பல வீரர்கள் இறந்தனர். அவர் நிதி நெருக்கடியில் இருந்தார். அதை முறியடித்து தனது படைப்பிரிவை மீண்டும் கட்டியெழுப்ப உதவியவர் விஜயநகரத்தைச் சேர்ந்த பேடா விஜய ராம ராஜு. 1756 -ஆம் ஆண்டில் புஸ்ஸி ராஜமுந்திரிக்கு விஜயம் செய்தார். விஜய ராம ராஜு ராஜமுந்திரியில் புஸ்ஸிக்கு உற்சாக வரவேற்பு அளித்ததாக வதந்தி பரவுகிறது.  
அப்போது பொப்பிலி மகாராஜாக்கள் அதிக சக்தி வாய்ந்தவர்கள். பொப்பிலிக்கும் விஜயநகர ராஜாக்களுக்கும் சில வேறுபாடுகள் உள்ளன. அந்த வேறுபாடுகள் மற்றும் வேறு சில காரணங்களால் பொப்பிலி போர் 23 ஜனவரி 1757 அன்று தொடங்கியது. போரின் போது பொப்பிலி கோட்டை முழுவதும் அழிக்கப்பட்டது மற்றும் போரில் பல பொப்பிலி வீரர்கள் இறந்தனர். விஜய ராம ராஜுவின் மனைவி மற்றும் சகோதரி ஸ்ரீ. பைடிமாம்பா செய்தியைக் கேட்டு போரை நிறுத்த முயன்றார், ஆனால் அம்முயற்சியில் அவர் வெற்றிபெறவில்லை. அப்போது விஜயராமராஜுவின் சகோதரி ஸ்ரீ பைடிமாம்பா மட்டும் பெரியம்மை நோயால் பாதிக்கப்பட்டிருந்தார். அவள் அம்மன் பூஜையில் இருந்தபோது விஜயராமராஜு பிரச்சனையில் இருப்பதை அறிந்தாள். அவள் இதைப் பற்றி தன் சகோதரனுக்குத் தெரிவிக்க விரும்பினாள், விஜயநகரப் படையினர் மூலம் செய்தியைத் தெரிவிக்க முயன்றார். ஆனால், அனைவரும் போரில் இருந்தனர். குதிரை வண்டியில் செய்தி சொல்ல பதிவாடா அப்பளநாயுடு தொடங்கினார். ஆனால், அதற்குள் தன் அண்ணன் விஜய ராம ராஜு தன்ரபாபா ராயுடுவின் கைகளில் இறந்து போனார் என்ற செய்தி கிடைத்தது, அவள் மயக்கமடைந்தார். பதிவாடா அப்பளநாயுடு அவர் முகத்தில் தண்ணீர் தெளித்து சுயநினைவு அடைந்து அப்பளநாயுடுவிடம் இனி வாழமாட்டேன் என்றும் கிராம தேவதையுடன் இணையப் போவதாகவும் கூறினாள். அவரது சிலை பெத்த செருவின் மேற்குக் கரையில் காணப்படும் ( விஜயநகரத்தின் மையத்தில் அமைந்துள்ள ஒரு குளம் விஜயநகரம் கோட்டைக்கு மேற்கே அமைந்துள்ளது). மீனவர்கள் பைடிமாம்பாவின் சிலையைக் கண்டுபிடித்து, அம்மனுக்கு வானம் குடி என்ற கோயிலைக் கட்டினார்கள், விஜயநகரம் ரயில் நிலையத்திற்கு எதிரே, பைடிமாம்பாவுக்கு முதல் கோயிலாக இருந்தது, இரண்டாவது கோயில் மூன்று விளக்கு சந்திப்பில் அமைந்துள்ளது.
# சிறிமானோத்சவம்

## ஊர்வலம்

ஒவ்வொரு ஆண்டும் விஜயதசமியை அடுத்து வரும் முதல் செவ்வாய்கிழமை சிறிமானு உற்சவம் கொண்டாடப்படுகிறது. சிறிமானு என்றால் பெரிய தண்டு என்று பொருள். சிறிமானு உற்சவத்திற்கு சில நாட்களுக்கு முன்பு (தோராயமாக 15 நாள்கள்), பைடிமாம்பா தேவி கோவில் பூசாரியின் கனவில் வந்து அந்த வருடத்திற்கான சிறீமானு எங்கே கிடைக்கும் என்று கூறுவார். பூசாரி சிறிமானுவைத் தேடிச் சென்று பாரம்பரிய பூசை செய்துவிட்டு சிறீமானை வெட்டுவார். அந்த சிறீமானு எங்கு வேண்டுமானலும் அமைந்திருக்கும். உற்சவருக்கு மரத்தை வெட்ட உரிமையாளர் ஒப்புக் கொள்ள வேண்டும். அந்த மரமானது சிறீமானு வடிவில் நேர்த்தியாக அமைக்கப்பட்டு தேரின் மேல் வைக்கப்படும். இந்த சிறிமானு மாலை 2:00 மணியளவில் மூன்று விளக்கு சந்திக்கு கொண்டு வரப்படும். கோயில் பூசாரி சிறிமானு தேரில் அமரும் முன் அம்மனை தரிசனம் செய்வார். இந்த சிறிமானு மாலை 3:00 மணிக்கும் மாலை 4:00 மணிக்கும் இடையில் விஜயநகரம் கோட்டைக்கும் பைடிமாம்பா கோயிலுக்கும் இடையே 3 முறை நகரும். சிறிமானுக்கு முன்னால் வெள்ளை யானை வடிவில் தேர் இருக்கும். விஜயநகர ராஜாக்கள் கோட்டையின் முன் கோபுரத்தில் அமர்ந்து உற்சவரை பார்ப்பார்கள். பூசாரிக்கு ராஜாக்கள் புதுத் துணி வழங்கி பூசை செய்வார்கள்.
# சிறிமானோத்சவம்

## வெள்ளை யானையின் முக்கியத்துவம்

சிறிமானு தேர் முன் வெள்ளை யானை நடமாடுவது பலருக்கு தெரியாது. ஆனால் முற்காலத்தில் மகாராஜாக்கள் வெள்ளை யானை மீது அமர்ந்து சிறிமானு உற்சவத்தில் பங்கேற்பார்கள். இப்போது பாரம்பரியத்தின் ஒரு பகுதியாக சிறிமானுக்கு முன்னால் வெள்ளை யானையின் சிலை ஊர்வலமாக எடுத்துச் செல்லப்படுகிறது.
# சிறிமானோத்சவம்

## அஞ்சலி தேரின் முக்கியத்துவம்

சிறீ பைடிமாம்பா திருமணத்திற்கு முன்பே இறந்துவிட்டார். எனவே பாரம்பரியத்தின் ஒரு பகுதியாக சிறிமனுக்கு முன்னால் செல்லும் அஞ்சலி ரதத்தில் ஐந்து திருமணமான பெண்கள் அமருவார்கள். திருமணமான ஐந்து பெண்கள் இந்த தேரில் அமர்ந்திருப்பதால், இது அஞ்சலி தேர் என அழைக்கப்படுகிறது. மேலும், பலதாரா, மலர்கள் மற்றும் பழங்களால் அலங்கரிக்கப்பட்ட மீன்பிடி வலைகளால் செய்யப்பட்ட ஒரு குடையானது அஞ்சலி தேருக்கு மற்றொரு முக்கிய துணையாக உள்ளது.
# சிறிமானோத்சவம்

## பாலதாரா மற்றும் மீனவர் வலையின் முக்கியத்துவம்

வரலாற்றின் படி, பெட்ட செருவின் மேற்குப் பகுதியில் அம்மன் சிலை கண்டெடுக்கப்பட்டபோது, பாடிவாடா அப்பளநாயுடு, யாட வீதியின் தொழில்முறை நீச்சல் வீரர்களை வரவழைத்து சிலையை வெளியே கொண்டு வர முயன்றார். மீன்பிடி வலையால் செய்யப்பட்ட குடையுடன் சிறிமானு உற்சவத்தில் தங்கள் மக்கள் பங்கேற்க அனுமதிக்கப்படுவார்கள் என்ற நிபந்தனையின் பேரில் பணம் பெற்றுக்கொள்ளாமல் சிலையை வெளியே கொண்டு வர ஒப்புக்கொண்டனர். பதிவாடா அப்பளநாயுடு அவர்களின் நிபந்தனையை ஏற்றுக்கொண்டு, சிறிமானோத்ஸவத்தில் பங்கேற்க அனுமதிக்குமாறு ராஜாக்களை சமாதானப்படுத்தினார்.
# தீபிகா குண்டாஜி

**தீபிகா குண்டாஜி** (பிறப்பு -1963) ஒரு இந்திய விவசாயி ஆவார். இவருடைய விவசாய முறைகள் தேசிய கவனத்தையும் இந்திய அரசாங்கத்தின் விருதையும் பெற்றன. நாரி சக்தி புரஸ்கார் விருதை இந்திய ஜனாதிபதி ராம்நாத் கோவிந்த் இவருக்கு வழங்கினார். இந்த விருது பெண்களுக்கான இந்தியாவின் உயரிய குடிமகன் விருதாகும்.
# தீபிகா குண்டாஜி

## வாழ்க்கை

இவர் 1963 இல் பிறந்து தனது குழந்தைப் பருவத்தை கர்நாடகாவில் கழித்தார். மேலும் இவர் தொல்லியல் ஆய்வாளராகப் பயிற்சி பெற்று திருமணமானவர்.  
பாண்டிச்சேரிக்கு அருகில் உள்ள ஆரோவில்லில் கூழாங்கல் தோட்டத்தை ஒரு பரிசோதனையாக உருவாக்கியுள்ளார். கூழாங்கல் தோட்டம் உலர்ந்த மதிப்பற்ற நிலத்தில் கட்டப்பட்டுள்ளது. வெளிப்புற இரசாயனங்கள் அல்லது இயற்கை உரங்களைப் பயன்படுத்தாமல் அவர் நிலத்தின் தன்மையை மாற்றுகிறார். தாவரங்கள் பெரும்பாலும் காற்றில் இருந்து உருவாக்கப்படுகின்றன என்பதையும் அவற்றில் ஒரு சிறிய பகுதி மட்டுமே மண்ணிலிருந்து வருகிறது என்பதையும் அவர் அறிவார். அவர் செழிக்கும் சில செடிகவகைகளைப் பெற முடிந்தால், அவை இறக்கும் போது அவை உரமாக மாற்றப்படும். இது ஆரம்பித்தவுடன் மற்ற வகைகளை அறிமுகப்படுத்தலாம்.  
அவர் தனது கணவர் பெர்னார்ட் டெக்லெர்க்குடன் 1994 முதல் பணிபுரியத் தொடங்கினார். மேலும் அவர்கள் 9 ஏக்கர் கூழாங்கல் *தோட்டத்தில்* வெளியாட்களைப் பயன்படுத்துவதில்லை. அவர்களுக்குச் சொந்தமான ஏழு ஏக்கர் நிலம், பிரெஞ்சு மற்றும் பிரித்தானிய காலனித்துவவாதிகளால் பாதிக்கப்பட்டு, அழிக்கப்பட்ட காடுகளின் பாழடைந்த ஒரு வகை நிலத்திற்கு சிறந்த எடுத்துக்காட்டாகும். அவர்கள் தங்கள் நிலத்தை எவ்வாறு சரிசெய்வது என்பதைக் கண்டறிந்தால், இந்தியாவில் அத்தன்மை கொண்டுள்ள 93 மில்லியன் ஹெக்டேர் நிலத்தையும் உற்பத்தி மற்றும் நிலையான பயன்பாட்டிற்கு மீட்டெடுக்க உதவும்.  
2009ல் விதைகளின் முக்கியத்துவம் பற்றிப் குண்டாஜி பேசியிருந்தார். ஆரோவில்லில் உள்ள உள்ளூர் விவசாயிகள் தங்கள் விதைகளைப் பாதுகாப்பதில் கவனம் செலுத்த வேண்டும் என்று அவர் நம்புகிறார். பாழ்நிலம் 80-90 வரையிலான வெவ்வேறு விதை வகைகளைப் பயன்படுத்தி மெதுவாக மாற்றப்படுகிறது. ஆனால் இது வெற்றியை அடைய அவர்கள் சுமார் 3,000 விதைகளை சேமித்து விநியோகிக்க வேண்டும். கடினமான வகைகளில் நிலத்தைச் சீரமைக்கும் வகையில் அவை பாதுகாக்கப்படுவதை அவர் உறுதி செய்கிறார். காலநிலை மாற்றத்தில் குண்டாஜி கவனம் செலுத்துகிறார். 10,000 ஆண்டுகளாக மனிதர்கள் பயிர்களை பயிரிட்டு வருவதாகவும், கிடைக்கும் பயிர் வகைகளை நாம் பயன்படுத்திக் கொள்ள வேண்டும் என்றும் குண்டாஜி குறிப்பிடுகிறார்.  
அவருக்கு நாரி சக்தி புரஸ்கார் விருது ராஷ்டிரபதி பவனில் இந்தியக் குடியரசுத் தலைவர் ராம்நாத் கோவிந்தால் சர்வதேச மகளிர் தினத்தன்று வழங்கப்பட்டது. இந்த விருது பெண்களுக்கான இந்தியாவின் உயரியகுடிமகன் விருதாகும்.
# பிகுதன் காத்வி

**பிகுதன் கோவிந்த்பாய் காத்வி** (பிறப்பு 1948) ஒரு இந்திய நாட்டுப்புற பாடகர் மற்றும் பாடலாசிரியர் ஆவார், அவர் குஜராத்தின் இசையில் கதை பாடும் பாரம்பரியமான *தயரோ-வின்*  முன்னோடியாக அறியப்படுகிறார். குஜராத் அரசின் மற்றும் சங்கீத நாடக அகாடமி விருது பெற்றவர். 2016 ஆம் ஆண்டில், குஜராத் நாட்டுப்புற இசைக்கு அவர் ஆற்றிய பங்களிப்பிற்காக, இந்திய அரசு அவருக்கு நான்காவது உயரிய குடிமக்கள் விருதான பத்மஸ்ரீ விருதை வழங்கி பெருமைப்படுத்தியது.
# பிகுதன் காத்வி

## வாழ்க்கைக் குறிப்பு

பிகுதன் காத்வி 1948 ஆண்டு செப்டம்பர் மாதம் 19 அன்று இந்தியாவின் குஜராத் மாநிலத்தின் ஜுனாகத் மாவட்டத்தில் உள்ள மனேக்வாடா என்ற கிராமத்தில் பிறந்தார். பத்து வயதிலேயே பாடத் தொடங்கிய இவர், இடைநிலைப் பள்ளிக் கல்வியை முடித்த பிறகு, கிட்டத்தட்ட அவரது இருபதாவது வயதில் நாட்டுப்புற பாடகராக அறிமுகமானார் அவரது வாழ்க்கையின் ஆரம்பத்தில் படித்த ஜாவர்சந்த் மேகானி மற்றும் துலா பயா காக் ஆகியோரின் படைப்புகளே, நாட்டுப்புற பாடல்களை எழுதுவதற்கு காத்விக்கு ஊக்கமளித்ததாகக் கூறப்படுகிறது, மேலும் அவர் குஜராத்தின் நாட்டுப்புற இசை பாரம்பரியமான தயரோ வகை இசையில் கவனம் செலுத்தினார், அங்கு கலைஞர் கதைகளை பாடல்களாகப் பாடுகிறார். அவர் அமெரிக்கா, ஐக்கிய ராச்சியம் மற்றும் இந்தோனேஷியா போன்ற பல நாடுகளில் இசை நிகழ்ச்சிகளை நடத்தியுள்ளார் மற்றும் 350 க்கும் மேற்பட்ட ஒலி இசைத்துணுக்குகளை வெளியிட்டுள்ளார், இதில் *பதானு மாகன்* மற்றும் *கந்தனினு காமிர்* போன்ற பிரபலமான பாடல்களும் அடங்கும். அவர் ஸ்ரீ துலா பய காக் விருதையும் பெற்றுள்ளார். அவர் கஜ்ரபாவை மணந்தார், அவர்களுக்கு பாரத்பாய் என்ற மகன் உள்ளார். குடும்பமாக குஜராத்தில் உள்ள ஜூனாகத்தில் வசித்து வருகிறது.
# பிகுதன் காத்வி

## தேர்ந்தெடுக்கப்பட்ட இசைப் பதிவுகளுக்கான பட்டியல்

-
-
-
# எம். என். சிங்காரம்மா

**முனைவர் எம். என். சிங்காரம்மா** (1920-2006) தென்னிந்தியாவின் கர்நாடகாவில் உள்ள மாண்டியாவைச் சேர்ந்த அறிஞர், எழுத்தாளர் மற்றும் சமூக ஆர்வலர் ஆவார். **ஸ்ரீதேவி** என்ற புனைப்பெயரில் பல தத்துவ நூல்களையும் கட்டுரைகளையும் இவர் எழுதியுள்ளார்.  
தென்னிந்தியாவில் பிறந்து வளர்ந்த போதிலும் இந்தி மீதான இவரது காதல் இவருக்கு மிகுந்த மரியாதையையும் பாராட்டையும் பெற்றுத் தந்தது. தத்துவ மற்றும் மத நூல்களில் யாரும் ஆராய்ச்சி செய்யாத காலங்களில் ஒரு வழித்தோன்றலாக, தத்துவ மற்றும் மத நூல்களில் பணிபுரியும் அறிஞர்களால் இவர் இன்னும் நினைவுகூரப்படுகிறார்.
# எம். என். சிங்காரம்மா

## கல்வித் தகுதி

- பீகார் மாநிலம் பாகல்பூரில் உள்ள விக்ரம்ஷிலா ஹிந்தி வித்யாபீடத்தில் இருந்து இலக்கியத்தில் முனைவர் பட்டம் (வித்யாசாகர் டி.லிட்)
- அலகாபாத்தில் உள்ள பிரயாக் விஸ்வ வித்யாலயா, ஹிந்தி சாகித்ய சம்மேளனத்திலிருந்து ஹிந்தி, சமஸ்கிருதம் மற்றும் கன்னடத்தில் சாகித்ய ரத்னா.
- அலகாபாத்தில் உள்ள பிரயாக் விஸ்வ வித்யாலயாவிலிருந்து இந்திய தத்துவம் குறித்த ஆராய்ச்சிப் பணியில் 'மகாமஹோபாத்யாயா'.
- மெட்ராஸ், தக்ஷிண பாரத ஹிந்தி பிரச்சார சபையில் இருந்து இந்தியில் பிரவீன்.
# எம். என். சிங்காரம்மா

## வெளியீடுகள்

- 1948 முதல் 1984 வரை இந்தி, கன்னடம் மற்றும் தமிழ் ஆகிய மொழிகளில் சமூக, தத்துவ மற்றும் மதக் கருப்பொருள்களில் 80க்கும் மேற்பட்ட கட்டுரைகளை எழுதினார்.
- மதம் மற்றும் தத்துவம் சார்ந்த விஷயங்களில் ஹிந்தி, கன்னடம் மற்றும் தமிழ் மொழிகளில் 20க்கும் மேற்பட்ட இவரது புத்தகங்கள் வெளியிடப்பட்டுள்ளன.
- அவரது ஆய்வுக் கட்டுரைகள் இந்தி, கன்னடம் மற்றும் தமிழ் ஆகிய மொழிகளில் இதழ்களில் வெளியிடப்பட்டுள்ளன.
- கன்னடத்தில் வெளியிடப்பட்ட 'விஷ்ணவ பக்தி', 'ராமானுஜ தர்ஷனா', 'பான்ஷரத்ர மாத்து இதர அகமகலு', 'கோபுரதா ஹிரிமே' போன்ற தென்னிந்திய தத்துவத்தின் அம்சங்களைக் கையாளும் அவரது நன்கு அறியப்பட்ட புத்தகங்கள் இந்தியாவில் உள்ள பல நூலகங்களிலும் வெளிநாடுகளிலும் பரவலாகப் படிக்கப்பட்டு பாராட்டப்பட்டன.
- தென்னிந்திய தத்துவம் மற்றும் மதம் குறித்த கருத்தரங்குகள் மற்றும் மாநாடுகளில் பல கட்டுரைகள் மற்றும் அறிக்கைகளை இவர் சமர்ப்பித்துள்ளார்.
# எம். என். சிங்காரம்மா

## விருதுகள்

- ஆசியாவின் குறிப்புப் பட்டியல் - 2000 இல் சாதனை படைத்த ஆண்கள் மற்றும் பெண்கள்
- மே 2000 இல் 'பஞ்சராத்ரா ததுவம்' புத்தகத்திற்கு அமெரிக்க முன்னாள் ஜனாதிபதி - திரு. பில் கிளிண்டன் எழுதிய பாராட்டுக் கடிதம்.
- மகாத்மா காந்தி இந்தி விருது – 1992 ஆம் ஆண்டு பெங்களூர் பல்கலைக்கழக ஹிந்தித் துறையின் ‘பக்தி சித்தஞ்சனா’ புத்தகத்திற்காக வழங்கப்பட்டது.
- 1971 ஆம் ஆண்டு தமிழ்நாடு காஞ்சிபுரத்தில் உள்ள வேதவேதாந்த வைஜெயந்தி வித்யாலயாவிலிருந்து 'வித்யாவிச்சக்ஷனா' மற்றும் வெள்ளிக் கேடயம் வழங்கப்பட்டது.
- 1987 மற்றும் 2002 இல் மாண்டியா மாவட்ட பிராமண சபையால் கௌரவிக்கப்பட்டது.
- 2001 இல் மாண்டியா துணை ஆணையரால் பாராட்டுச் சான்றிதழ் வழங்கப்பட்டது.
- 1987 முதல் இலக்கிய அறிஞர்களுக்கான மத்திய அரசின் பெல்லோஷிப் வழங்கப்பட்டது.
- 1985-86 ராஜ்யோற்சவத்தின் போது கர்நாடக அரசால் கௌரவிக்கப்பட்டது.
- 1982 முதல் இலக்கிய அறிஞர்களுக்கான கர்நாடக அரசு கவுரவம் செய்தது.
- பெங்களூரில் உள்ள உபய வேதாந்த சபாவில் இருந்து உதவித்தொகை வழங்கப்பட்டது.
- 1981 இல் தட்சிண பாரத ஹிந்தி பிரச்சார சபையில் இருந்து 'ஸ்வர்ணஜெயந்தி 12' விருது வழங்கப்பட்டது.
- மாண்டியாவில் மகிளா சாகித்ய சம்மேளனாவில் கௌரவிக்கப்பட்டது
- இந்தியில் 'பக்தி சித்தாஞ்சனா' என்ற தலைப்பில் படைப்புக்காக 1983 இல் இலக்கியம் மற்றும் கலாச்சார பெல்லோஷிப்பில் தேசிய விருது மாண்டியாவில்
- 1964 இல் ஜமுனாலால் பஜாஜ் விருது வழங்கப்பட்டது.
- தென்னிந்திய தத்துவம் மற்றும் மதம் தொடர்பான பணிகளை அங்கீகரிப்பதற்காக முக்கிய அறிஞர்கள், மத்தாதிபதிகள், பேராசிரியர்கள் மற்றும் பிற சிறந்த மனிதர்களிடமிருந்து ஏராளமான சான்றிதழ்கள் வழங்கப்பட்டன.
# எம். என். சிங்காரம்மா

## ஆய்வுப் பணிகள்

- 1968 முதல் இந்தி மற்றும் கன்னட இலக்கியங்களில் ஆராய்ச்சிப் பணி
- தென்னிந்திய தத்துவம் மற்றும் மதத்தில் ஆராய்ச்சிப் பணி
- பல்வேறு இந்திய மொழிகளில் கன்னடம், தமிழ், தெலுங்கு மற்றும் சமஸ்கிருதம் ஆகிய மொழிகளில் ஆராய்ச்சிப் பணிகள்
- சமஸ்கிருத ஆராய்ச்சி நிறுவனத்தில், 2 வருடங்களாக (1980-1982) நூலகத் திட்டத்திற்கான ஆராய்ச்சிப் பணிகள், மேல்கோட்
- ஸ்ரீ வெள்ளுக்குடி வரதாச்சார் சுவாமிகள், நியாய வேதாந்த வித்வான் கற்பங்காட் வெங்கடாச்சாரியார் சுவாமிகள், மறைந்த பி.பி.ஏ.அண்ணகராச்சார் சுவாமிகள் போன்ற புகழ்பெற்ற அறிஞர்களின் வழிகாட்டுதலின் கீழ் ஆய்வுப் பணிகள்.
# எம். என். சிங்காரம்மா

## சமூகப் பணி

- சிங்காரம்மா 1961-71ல் மாண்டியாவின் ஜில்லா ஹிந்தி சமிதியின் மாவட்ட அமைப்பாளராகவும், ஜில்லா ஹிந்தி பிரச்சார சமிதியின் மாவட்டச் செயலாளராகவும் பணியாற்றினார். 1983ல் டெல்லியில் நடந்த மூன்றாவது இந்தி சம்மேளனத்தில் பங்கேற்றார்.
- கன்னட சாகித்ய பரிஷத், பெங்களூருவின் உறுப்பினராக 20 ஆண்டுகள் பணியாற்றினார். அங்கு மகளிர் ஆண்டில் விரிவுரைகள் மற்றும் கட்டுரைகளை நடத்தினார்.
- மாண்டியாவில் 'ஹிந்தி கன்னட வித்யாலயா' நிறுவி, 30 ஆண்டுகளுக்கும் மேலாக பெண்களுக்கு ஹிந்தி மற்றும் கன்னடத்தில் வகுப்புகளை நடத்தினார்.
- 25 ஆண்டுகளுக்கும் மேலாக மகிளா சமாஜத்தின் கெளரவ செயலாளர் செயற்குழு உறுப்பினராகவும், உறுப்பினராகவும் இருந்தார். அவர் இசை வகுப்புகள், ஹிந்தியில் பயிற்சி வகுப்புகள், பெண்களுக்கான கைவினை மற்றும் தையல் வகுப்புகள், மேல்நிலைப் பள்ளிக்குச் செல்லும் பெண்களுக்கு சுருக்கப்பட்ட படிப்பினைகளையும் நடத்தினார்.  
அவர் முதன்மையாக, பெண்களின் கல்வி மற்றும் நிலையை உயர்த்தவும், அவர்கள் சுதந்திரமாக வாழ்வில் சம்பாதிக்கவும் பணியாற்றினார்.
# கோஷா

**கோஷா** ஒரு பண்டைய வேத கால இந்திய பெண் தத்துவவாதி ஆவார். சிறுவயதிலிருந்தே, தோல் வியாதியால் அவர் பாதிக்கப்பட்டார். அது அவரைச் சிதைத்தது. அசுவுனி குமாரர்கள் அவரை குணப்படுத்தி அவரது இளமை, ஆரோக்கியம் மற்றும் அழகை மீட்டெடுத்தார்கள். இதன் விளைவாக, அவர் திருமணம் செய்துகொண்டு ஒரு மகனையும் பெற்றார். அவர் வேதங்களில் புலமை பெற்றிருந்தாரென்றும் ரிக்வேதத்தில் இரண்டு பாடல்களை எழுதினார் என்றும் கூறப்படுகிறது. மந்திரங்களை நன்கு அறிந்தவர் என்ற பொருளில் அவள் *மந்திரத்ரிகா* என்றும் அழைக்கப்பட்டார். அவர் ஒரு பிரம்மவாதினி அல்லது பிராமணத்தின் பேச்சாளர் அல்லது பிரகடனர் என்றும் அறியப்பட்டார். மேலும் ஒரு கூர்நோக்கையுடைய ஆன்மீக வாழ்க்கையை அவர் நடத்தினார். இதனால் இவர் நீண்ட காலம் திருமணமாகாத கன்னிப் பெண்ணாகவே இருந்தார். புத்துயிர் தருவதில் தேர்ச்சி பெற்ற அக்கால தெய்வீக மருத்துவ இரட்டையர்களான அசுவினிகளிடம் இவர் உருக்கமாக பிரார்த்தனை செய்தார். அவர்கள் இளமையை மீட்டெடுக்கவும், அபரிமிதமான அறிவைப் பெறவும், தோல் நோயைக் குணப்படுத்தவும் இவருக்கு மது வித்யா என்னும் ஒரு வேத போதனையை, இரகசிய விஞ்ஞானத்தைக் கற்பித்தார்கள். தொடர்ச்சியான பிரார்த்தனையின் காரணமாக அசுவினி குமாரர்கள் இவரது தோல் பிரச்சனையை குணப்படுத்தி அவளது அழகை மீட்டெடுத்தனர். அதன் பின்னர் இவருக்குத் திருமணம் நடந்தது. சுஹஸ்தியா என்ற மகனும் பிறந்தார். சுஹஸ்தியா ரிக்வேதத்தில் ஒரு பாடலையும் இயற்றினார்.
# சபர் கோட்டி

**சபர் கோட்டி** ஒரு இந்திய பஞ்சாபி பாடகர் ஆவார். பஞ்சாபி இசைத் துறையில் மிகவும் பிரபலமான பாடல்களில் ஒன்றான *தென்னு கி தாசியே* பாடல் அவர் எழுதி பாடியதே.
# சபர் கோட்டி

## வாழ்க்கை வரலாறு

சபர் கோட்டி 1965 ஆம் ஆண்டு ஜனவரி 20 ஆம் தேதி, அமர்நாத் மற்றும் சிந்தி தேவிக்கு என்ற இசைக் கலைஞர்களின் குடும்பத்தில் பிறந்தார், அவர் ரீட்டா என்பவரை மணந்தார், அவருக்கு அலெக்ஸ் கோட்டி, வில்லியம் கோட்டிமற்றும் ராகேஸ்வரி கோட்டி உள்பட நான்கு குழந்தைகள் உள்ளனர்.  
தனது ஆத்மார்த்தமான குரல் மற்றும் சோகமான பாடல்களுக்கு பெயர் பெற்ற பஞ்சாபி பாடகரான சபர் கோட்டி தனது ஒன்பதாவது வயதில், அவர் குரு அமர்நாத்துடன் இசை நிகழ்ச்சிகளில் கலந்துகொள்ளத் தொடங்கினார். புரான் ஷா கோட்டியின் கீழ் சபர் கோட்டி தனது திறமைகளை மேம்படுத்தினார். அவரது பிரபலமான பாடல்களில் "கர்கை ஐ சௌதா சதா", "ஓ மௌசம் வாங்கு படல் கயே", "அசின் துர் அந்தர் தக் லீரா ஹோய் பைதே ஆன்", "ஆயே ஹாயே குலாபோ", "சௌன் டா மஹினா ஹோவ்" மற்றும் "பீங்க் ஹுலாரே லைண்டி" ஆகியவை அடங்கும்.  
சபர் கோடி 25 ஜனவரி 2018 அன்று ஜலந்தரில் உள்ள ஒரு மருத்துவமனையில் நீண்டகால நோயின் பின்னர் இறந்தார் மற்றும் அவரது பிறந்த இடமான கோட் கரார் கானில் தகனம் செய்யப்பட்டார். அவரது இறுதிச்சடங்கு நாளில், அவருக்கு நினைவாக ஒரு நினைவிடம் கட்ட கிராம சபை அறிவித்தது.
# சபர் கோட்டி

## இசைப் பதிவுகளுக்கான முழுமையான பட்டியல்

### இசை பாடல் துணுக்குகள்

| 1995 | *மேரா தில் கோ கயா* | டி எம் சி பதிவுகள் | சுரேந்தர் பச்சன் | ஆல்பம் |
| --- | --- | --- | --- | --- |
| 1996 | *ஆஷ்கான் டா தில்* | டி-தொகுப்பு | சுரேந்தர் பச்சன் |  |
| 1998 | *சோனே தேயா கங்கனா* | எச்.எம்.வி | சரஞ்சித் அஹுஜா |  |
| 2001 | *முந்திரன் வாலா ஜோகி* | ஹைடெக் இசை நிறுவனம் | சுரேந்தர் பச்சன் |  |
| 2001 | *இக் சான் உம்பிரான் தே* | ஹைடெக் இசை நிறுவனம் | சுரேந்தர் பச்சன் |  |
| 2002 | *ஷோங்க் அமிரன் டா* | குறிப்புகள் இசை | சரஞ்சித் அஹுஜா |  |
| 2006 | *தன்ஹையன்* | ஆடியோ டச் | ஜெய்தேவ் குமார் |  |
| 2012 | *சோட்* | டெலிடியூன் | ஒற்றை |  |
| 2014 | *கம் நஹி முக்தே* | புதிய பதிவுகள் | எம் ஹெர்ரி |  |
| 2016 | *துக் டென் டி* | ஆனந்த் கேசட்ஸ் நிறுவனங்கள் | பூந்தி சஹோதா |  |
| 2017 | *ஹஞ்சு 2* | ரமாஸ் இசை | குர்மீத் சிங் |  |
| 2017 | *ஷரப்* | வீனஸ் உலகளாவிய பொழுதுபோக்கு | பூந்தி சஹோதா | ஒற்றை |
| 2018 | *அசி எஸே ஜோகே ரெஹ் கயே* | ஷைன்ஸ்டார் நிறுவனம் | ஒற்றை |  |  
; பக்தி பாடல் துணுக்குகள்  
| 1999 | *மங்லோ முராடா* | எச்.எம்.வி | ஆல்பம் |  |
| --- | --- | --- | --- | --- |
| 2009 | *கத்ரா கத்ரா அம்ரித் தா* | ஷெமரூ என்டர்டெயின்மென்ட் | EP |  |
| 2015 | *ஓம் சாய் ராம்* | அமர் ஆடியோ | ஹரி அமித் | ஆல்பம் |
| 2015 | *வைஷ்ணோ மா* | அமர் ஆடியோ |  |  |
| 2017 | *சத்குரு கன்ஷி வாலா* | என்கேஎன் இசை |  |  |
# சபர் கோட்டி

## திரைப்படவியல்

| *இஷ்க் நச்சவ்யே கலி கலி* | பின்னணிப் பாடகர் | பஞ்சாபி | 1996 |
| --- | --- | --- | --- |
| *தபாஹி* | 1996 |  |  |
| *தாரா அம்பாரா தே* | 2002 |  |  |
| *பின் டி குடி* | 2005 |  |  |
| *மஜாஜன்* | 2008 | } |  |
# சோபியா வாடியா

**சோபியா வாடியா** (நீ சோபியா காமாச்சோ), கொலம்பியாவில் பிறந்த இந்தியரான இறையியல் அறிஞர், இலக்கியவாதி, *பென்* என்ற *அகில இந்திய மையத்தின்* நிறுவனர் மற்றும் அதன் இதழான தி இந்தியன் பென் (*The Indian PEN*) இன் நிறுவனர் ஆசிரியர் ஆவார். அவர் உலகக் கலாச்சாரத்தின் இந்திய நிறுவனம், பெங்களூரு மற்றும் ஆசிய புத்தக அறக்கட்டளை, மும்பை ஆகியவற்றை இணைந்து நிறுவினார். இந்திய அரசாங்கம் 1960 இல் வாடியாவை கௌரவித்தது. தேசத்திற்கு அவர் செய்த சேவைகளுக்காக நான்காவது மிக உயர்ந்த இந்திய குடிமகன் விருதான பத்மஸ்ரீ விருதை அவருக்கு வழங்கியது.
# சோபியா வாடியா

## சுயசரிதை

சோபியா கமாச்சோ 1901 இல் கொலம்பியாவில் பிறந்தார். தனது தாய்நாடான கொலம்பியா,பாரிஸ், லண்டன் மற்றும் நியூயார்க்கில் தனது கல்வியை மேற்கொண்டார். 1927 ஆம் ஆண்டில், அவர் ஐரோப்பிய நாடுகளுக்கு சுற்றுப்பயணத்தில் ஒரு இந்திய இறையியலாளரான பி.பி. வாடியாவைச் சந்தித்தார். அவரது தத்துவத்தால் ஈர்க்கப்பட்டு 1928 இல் அவரை மணந்தார். அடுத்த ஆண்டு, அவர் தன் கணவருடன் இந்தியா சென்று அவருடன் இணைந்து நடவடிக்கைகளில் ஈடுபட்டார். இருவரும், ஐக்கிய இறையியல் அறிஞர்கள் கழகத்தை பல கிளைகளாக ஐரோப்பாவின் பல்வேறு இடங்களில் நிறுவினர். மேலும் 1929 இல் மும்பையில் முதல் இந்திய கிளையை நிறுவினர்.  
இந்த ஜோடி, 1930 ஆம் ஆண்டு, *பென்னின் அகில இந்திய மையத்தை* மும்பையில் நிறுவியது. மேலும் *தி இந்தியா* பென் மற்றும் தி ஆர்யன் பாத் ஆகிய இரண்டு இதழ்களைத் துவக்கியது. *தி இந்தியா பென்* இதழின் ஆசிரியராக இருந்த சோபியா, அவர் இறக்கும் வரை அந்தப் பதவியில் இருந்தார். 1945 ஆம் ஆண்டில், தென்னிந்திய மாநிலமான கர்நாடகாவில் பெங்களூருவிற்கு அருகிலுள்ள பசவனகுடியில் 1945 ஆம் ஆண்டில் *இந்திய உலக கலாச்சார நிறுவனத்தை* நிறுவினார். இந்த காலகட்டத்தில், அவர் 1936 இல் *மதங்களின் சகோதரத்துவம்* மற்றும் 1941 இல் நோபல் பரிசு பெற்ற ரவீந்திரநாத் தாகூரின் முன்னுரையுடன் *குடியுரிமைக்கான தயாரிப்பு* ஆகிய இரண்டு புத்தகங்களை வெளியிட்டார். *மதங்களின் சகோதரத்துவத்தின்* இரண்டாவது பதிப்பு 1944 இல் மகாத்மா காந்தி எழுதிய முன்னுரையுடன் வெளிவந்தது. மும்பையில் *ஆசிய புத்தக அறக்கட்டளையை* நிறுவுவதில் அவர் முக்கியப் பங்காற்றினா.ர்  
சோபியா வாடியா 1958 இல் தனது கணவரின் மரணத்திற்குப் பிறகும் தனது சமூக வாழ்க்கையைத் தொடர்ந்தார். மேலும் பதினொரு *அகில இந்திய எழுத்தாளர்கள் மாநாடுகளை* ஒருங்கிணைத்து நடத்தினார். சோபியா, 27 ஏப்ரல் 1986 அன்று உயிர் துறந்தார்.
# கர்னைல் ராணா

**கர்னைல் ராணா** இமாச்சலப் பிரதேசத்தின் இந்தியப் பாடகர் ஆவார், அவர் இமாச்சலி பாடல்களுக்கு பிரபலமானவர். அவர் 150 க்கும் மேற்பட்ட இசைத் தொகுப்புகளை பதிவு செய்துள்ளார், மேலும் அவரது முதல் இசைத்தொகுப்பான *சம்பே பட்னே தோ பெடியான் அல்லது சப்னா டா ரக்வாலா சிவாஜி மூலம் ஒரே இரவில் இந்திய பாடல் உலகில் நட்சத்திரமாகிவிட்டார்.*
# கர்னைல் ராணா

## ஆரம்ப வாழ்க்கை மற்றும் பின்னணி

கர்னைல் ராணா 1963 ஆம் ஆண்டு ஏப்ரல் 30 ஆம் தேதி இமாச்சலப் பிரதேசத்தின் காங்க்ராவில் உள்ள கள்ளூர் என்ற கிராமத்தில் பிறந்தார். கள்ளூரில் உள்ள அரசு உயர்நிலைப் பள்ளியில் பள்ளிப் படிப்பை முடித்த அவர், தர்மசாலாவில் உள்ள அரசுக் கல்லூரியில் இசையில் பட்டம் பெற்றார். அவரது தந்தை, மறைந்த ரன் சிங் ராணா, ராணுவத்திலும், பின்னர் ஓஎன்ஜிசியிலும் பணியாற்றியவர், அவரது தாயார் இந்திரா ராணா ஒரு இல்லத்தரசி. ராணா தனது தந்தை பாடுவதில் ஆர்வமாக இருந்ததால், கல்லூரியில் இசையின் அடிப்படைகளைக் கற்றுக்கொண்டார். மேலும், ராணா தனது குடும்பத்திடமிருந்து ஆரம்பகால இசைப் பாடங்களைப் பெற்றார். ராணா தனது குடும்பத்தினர் கூடும் எந்த சந்தர்ப்பத்திலும், அவர்கள் எப்போதும் பாடுவதையும், பல்வேறு இசைக்கருவிகளை வாசிப்பதையும் ரசித்ததாக நினைவு கூர்ந்தார். பள்ளி மற்றும் கல்லூரிகளில் நடைபெற்ற பல்வேறு இசைநிகழ்ச்சிகளில் பங்கேற்று தனது இசைத்திறமைக்காக பாராட்டுகளையும் விருதுகளையும் பெற்றுள்ளார். நேரு யுவ கேந்திரா மற்றும் மாநிலங்களுக்கு இடையேயான நாட்டுப்புற பரிமாற்றத் திட்டம் உட்பட அனைத்து மட்டங்களிலும் பல பாடல் நிகழ்ச்சிகளில் பங்கேற்று விருதுகளை வென்றுள்ளார். முன்னதாக, அவர் கஜல் பாடுவதில் ஆர்வம் கொண்டிருந்தார், ஆனால் கல்லூரிகளுக்கு இடையேயான விழாவின் போது போட்டியில் பங்கேற்ற ஒரு விருந்தினரை பாடல் பாட கேட்டுக்கொண்ட போது அவர் ஒரு நாட்டுப்புற பாடலைப் பாடினார். இந்த சம்பவத்திற்கு பிறகு தான் கர்னைல் ராணாவின் கவனம் நாட்டுப்புற பாடலின் பக்கம் திருப்பியது,
# கர்னைல் ராணா

## இசைத்தொழில்

அவரது முதல் இசைத்தொகுப்பிற்குபிறகு, இமாச்சலி நாட்டுப்புற பாடலில் ஒரு அடையாளமாக மாறினார். ராணாவின் முதல் கேசட் 1994 இல் *சம்பே பட்னே தோ பெடியன்* என்று பெயரிடப்பட்டது. அது அவரை ஒரே இரவில் நாட்டுப்புறப் பாடலில் கதாநாயகனாக ஆக்கியது. அதன்பிறகு, டி சீரிஸுடன் இணைந்து 150க்கும் மேற்பட்ட இசைத்தொகுப்புகளை வெளியிட்டுள்ளார். அவரது பாடல்கள் இமாச்சலத்தில் மட்டுமின்றி பஞ்சாப், ஹரியானா, சண்டிகர் போன்ற இமாச்சலி மக்கள் வசிக்கும் இடங்களிலும் பிரபலமானது. அவர் இமாச்சல் அமைப்பு மற்றும் மகாராஷ்டிரா மற்றும் பஞ்சாப் மற்றும் பிற மாநிலங்கள் உட்பட பிற மாநிலங்களில் வாழும் இமாச்சலி மக்களால் உருவாக்கப்பட்ட விருதுகளைப் பெற்றுள்ளார். 1987ல் நேரு யுவ கேந்திராவில் பணியாற்றிய கர்னைல் ராணா, 1988 முதல் மக்கள் தொடர்புத் துறையில் பணியாற்றி வருகிறார்.
# கர்னைல் ராணா

## இசைப் பதிவுகளுக்கான பட்டியல்

அவரது "இக் ஜோடா சுதே டா", "பாலா சாது ஜோகியா", "கரே சுட்டியன் ஐஜா", "கைசா லகா கோரியே" போன்ற பாடல்கள் பெரும் வெற்றி பெற்றன. அவரது "ஜோகியா வே ஜோகியா", "தௌல்கிரி பர்பத் தே", "ஃபுலான் டி பர்கா லயி பேபே நே" போன்ற பஜனைகள் வட இந்தியாவில் பிரபலமானவை.  
- பிந்து நீலு தோ சக்கியன்
- பாட்னா தேயா தாருவா,
- மேரே போலே சலே கைலாஷ்
- மேரே பம் போலே
- ரங்லா ஹிமாச்சல்
- கைசா லகா கோரியே
- பௌனஹரி ஜோகி ஹோ கியா
- இக் ஜோடா சூடே டா
- பாலா சாது ஜோகியா
- சப்னா தா ரக்வாலா சிவ்ஜி
- ஜோகி சுப்னே தே பிச் ஆயா,
- மின்ஜோ லாங் கடாய் தே
- விச்சோடா ஜோகி டா
- ஜெய் போலே நாத்
- கீத் பஹாடன் தே
- சச்சி ஷ்ரத்தா தே நாள் கோயீ புலந்த நையோ
- பேபே டா சலா ஆ கயா
- சைல் ஜவானா
- தூ ஜப் லீ ஹரி தா நாம்
- நாத கடனியன்
- புல்லன் டி பர்கா லயி பேபே நே
- பௌனஹாரிய தூன லகாய பீப்லான் ஹெத்
- பௌனஹாரி ஜோகி ஹோ கியா
- தூ ஜப் லை ஜிந்தாடியே தோ காடியன் பால் பைஹ் கே
- Gharae Chhuttiyan ஆயி ஜா
- நின்றே பாரேயின் பாரேயின் சலி ஜாயான்
- சம்பா சம்பா ஆக்தி
- சாய் நாத் பாசோ மன் மேரே
- தாசோ பாபாஜி முக் கேடி காலோன் மோடேயா
- மஹ்லன் டி ஹெட்டன்
- சுட்டி ஆயிஜா தின் சார்
- பஞ்சாரா
- கோலன் காடன்
- தில் லக்தா நா ரஞ்சனா மேரா
- ஹிமாச்சலி லோக் ரங் தரங்
- பார்தி ஹோஈ ஜானா பர்தேஸ்
- தொட்டேயன் போல்னா டி தொகுதி-1
- ஆ கியா பான்ஸ்ரீ வாலா
- சாய்லே பாகே டா மோர்
- சாத் தே துனியா வாலி மௌஜ் நூ
- ஷான் ஹிமாச்சலே டி
- ஊர்ஹேயான் நி ஊர்ஹேயான் காளி கோயலே
- ரௌனகன் ஹிமாச்சலே தியான்
- தோகர் தேரா பாலா கரே
- ஃபௌஜி முண்டா ஆ கயா சுட்டி பகுதி 2
- சலோ மணி மகேஷ்
- லச்சி லச்சி லோக் கல்லான் தே
# நிவி (ஆடை)

**நிவி** (nīvī, निवी, नीवी) என்பது பெண்களுக்கான ஆடை,அது உடலில் கீழ் பகுதியை மூடி,இடுப்பைச் சுற்றி கட்டப்பட்ட அல்லது அணியப்பட்ட ஆடை ஆகும்.
# நிவி (ஆடை)

## பொருள்

சமஸ்கிருதத்தில் நிவி என்றால் பெண்களின் இடுப்பு பகுதியில் அணியும் கீழ் ஆடை என்று பொருள் ஆகும்.
# நிவி (ஆடை)

## ஆடை

சுற்றுதல் அல்லது போர்த்துதல் ஆகியவை பண்டைய இந்திய ஆடை உடுத்தும் வடிவங்களாகும்.  
சமகாலத்தில் ஆடைகளைப் பயன்படுத்துதல் மற்றும் போர்த்துதல் ஆகியவற்றின் பாணிகளை வேதங்கள் விவரிக்கிறது.உத்தரியா என்பது மேல் ஆடையாகும்,ஆதிவாசம் மேல் ஆடையையும், வாசா என்பது கீழ் உடல் ஆடையையும் குறிக்கிறது. எனவே நிவியை வாசாவில் வகைப்படுத்தலாம், அது ஒரு எளிய செவ்வக ஆடை.
# நிவி (ஆடை)

## உடை

### நிவி உடுத்துதல்

பெண்கள் நிவியை இடுப்பைச் சுற்றி வளைந்த முனைகளுடன் சுற்றிக் கொண்டிருந்தனர்.மேல் பகுதியை வெறுமையாக விட்டுவிடும் பெண்களுக்கு கீழ் உடலுக்கான உள் மடக்கு இது. பழைய காலத்தில், இது 'நிவி பந்தா' என்றும் அழைக்கப்பட்டது.
''
# ஸ்ட்ரெலிட்சியா

**ஸ்ட்ரெலிட்சியா** (*Strelitzia*) என்பது தென்னாப்பிரிக்காவை பூர்வீகமாகக் கொண்ட, பல்லாண்டுத் தாவரமாகும். இந்தப் பேரினத்தில் ஐந்து இனங்கள் உள்ளன. இது ஸ்ட்ரெலிட்சியாசியே என்ற தாவரக் குடும்பத்தைச் சேர்ந்தது. இந்தப் பேரினத்தின் பொதுவான பெயர் **சொர்க்கப் பறவை பூ / தாவரம்** என்பதாகும். ஏனெனில் இந்த தாவரத்தின் பூக்கள் சொர்க்கப் பறவையை ஒத்திருப்பதால் இப்பெயரைப் பெற்றது. தென்னாப்பிரிக்காவில், இது பொதுவாக **கொக்கு மலர்** என்று அழைக்கப்படுகிறது.  
இதில் எஸ்*. நிக்கோலாய்* மற்றும் எஸ்*. ரெஜினே* ஆகிய இரண்டு இனங்கள், தொடர்ச்சியாக வீட்டு தாவரங்களாக வளர்க்கப்படுகின்றன. இது லாஸ் ஏஞ்சலஸ் நகரத்தின் மலர் சின்னமாகும். மேலும் இது 50 சென்ட் நாணயத்தின் பின்புறத்தில் இடம்பெற்றுள்ளது.
# ஸ்ட்ரெலிட்சியா

## வகைபிரித்தல்

இந்தப் பேரினத்திற்கு மெக்லென்பர்க்-ஸ்ட்ரெலிட்ஸின் வீட்டில் இளவரசியாகப் பிறந்த மூன்றாம் ஜார்ஜ்ஜின் மனைவியான மனைவி ராணி சார்லோட்டின் நினைவாக, ஜோசப் பேங்க்ஸால் இந்த பெயரிடப்பட்டது.
# ஸ்ட்ரெலிட்சியா

## விளக்கம்

இந்தப் பேரினத்தில் *எஸ். நிக்கோலாய்* இனத்தாவரமே மிகப்பெரியது. அது 10 மீ (33 அடி) உயரம் வரை வளரும், கம்பீரமான வெள்ளை மற்றும் நீல பூக்கள் கொண்டது; இதில் *எஸ். கௌடாடா* இனம் தவிர மற்ற இனங்கள் பொதுவாக 2.0 முதல் 3.5 மீ உயரம் வரை எட்டும், இவை பொதுவாக *எஸ். நிக்கோல்* இனத்தை விட சிறிய அளவிலான மரங்களாகும்.  
இதன் இலைகள் பெரியவை, 30-200&nbsp;செமீ நீளம் மற்றும் 10-80&nbsp;செ.மீ அகலம் கொண்டவை. தோற்றத்தில் வாழை இலை போன்றது, ஆனால் நீளமான இலைக்காம்புடன், மாறாப் பசுமையானதக ஒரு விசிறி போன்று இருக்கும்.  
இதன் மலர்கள் ஒரு திடமான தண்டில் வெளிவரும். இதன் பூந்துணர் கிடைமட்டமாக உருவாகும்.
# ஸ்ட்ரெலிட்சியா

## உயிரியலும் பரவுதலும்

இந்தப் பூக்கள் தேன்சிட்டுகளால் மகரந்தச் சேர்க்கை செய்யப்படுகின்றன. அவை பாளையில் அமர்ந்து மலரில் தேன் குடிக்கின்றன. பாளையின் மீது பறவை நிற்கும்போது அந்த எடையில், பறவையின் கால்களில் மகரந்தத்தை பரப்ப அதைத் திறக்கிறது. பறவையின் கால்களில் மகரந்தம் ஒட்டுகிறது. பறவை இன்னொரு பூவில் தேன் குடிக்கச் செல்லும்போது அங்கு இதன் காலில் ஒட்டியுள்ள மகரந்தம் புதிய பூவில் சேர்ந்து மகரந்த சேர்க்கை நிகழ்கிறது. *ஸ்ட்ரெலிட்சியா* இனங்களில் இயற்கையான பூச்சி மகரந்தச் சேர்க்கை நடப்பதில்லை. தேன் சிட்டுகள் இல்லாத பகுதிகளில், இந்த இனத்தின் தரமான விதைகளைப் பெற கைகளால் மகரந்தச் சேர்க்கை செய்யவேண்டி வரும்.
# ஸ்ட்ரெலிட்சியா

## இனங்கள் மற்றும் கலப்பினங்கள்

இதில் ஐந்து இனங்கள் அங்கீகரிக்கப்பட்டுள்ளன.
| *ஸ்ட்ரெலிட்சியா ஆல்பா* ( சின். *எஸ். அகஸ்டா* ) | சொர்க்கத்தின் வெள்ளைப் பறவை | தென்னாப்பிரிக்காவின் கிழக்கு மற்றும் மேற்கு கேப்சின் தெற்கே கரையோரப் பகுதிகளில் கார்டன் ரூட்ஸ் பகுதி |
| --- | --- | --- |
| *ஸ்ட்ரெலிட்சியா கௌடாடா* | மலை ஸ்ட்ரெலிட்சியா | சிம்பாப்வேயின் சிமானிமணி மலைகள் தெற்கே மொசாம்பிக், தென்னாப்பிரிக்காவின் வடக்கு மாகாணங்கள் மற்றும் எசுவாத்தினி வரை. |
| *ஸ்ட்ரெலிட்சியா நிகோலாய்* | சொர்க்கத்தின் வெள்ளைப் பறவை அல்லது சொர்க்கத்தின் மாபெரும் பறவை; காட்டு வாழை; நீலம் மற்றும் வெள்ளை ஸ்ட்ரெலிட்சியா | தென்னாப்பிரிக்கா உய்டென்ஹேஜ், பாடென்சி மற்றும் போர்ட் எலிசபெத்த்தின் வடக்கே அருகில் உள்ளது |  
- *ஸ்ட்ரெலிட்சியா × கெவென்சிஸ்* ( *எஸ். ரெஜினே* மற்றும் *எஸ். அகஸ்டா* இடையே கலப்பினம் )
# ஸ்ட்ரெலிட்சியா

## ஒவ்வாமை

*ஸ்ட்ரெலிட்சியா* பேரினத்தைச் சேர்ந்த தாவரங்கள் காற்றில் மகரந்தத்தை பரப்புவதில்லை. மேலும் ஒபிஏஎல்எஸ் ஒவ்வாமை அளவுகோலில் ஒன்றைக் கொண்டிருக்கின்றன. அதாவது இவற்றினால் ஒவ்வாமை எதிர்விளைவுகள் ஏற்படுத்தும் ஆபத்து மிகக் குறைவு.  
பற்றுறுதி - ஸ்ட்ரெலிட்சியா காதலனுக்கான பற்றுறுதியைக் குறிக்கிறது. மக்கள் தங்கள் ஒன்பதாம் ஆண்டு திருமண நாளன்று தங்கள் இணையருக்கு ஸ்ட்ரெலிட்சியா பூவை வழங்குகின்றனர்.  
வெற்றி - ஸ்ட்ரெலிட்சியா என்பது வாழ்க்கையில் வெற்றியின் சின்னமாக உள்ளது. கல்லூரியில் பட்டம் பெறுவது போன்ற வாழ்க்கையில் ஒரு முக்கியமான தருணத்தில் அவருக்கு வாழ்த்து தெரிவிக்கும் போது இந்த மலர் வழங்கப்படுகிறது
# ஸ்ட்ரெலிட்சியா

## இதழ்

*ஸ்ட்ரெலிட்சியா* என்ற பெயரில் பிரிட்டோரியாவை தளமாகக் கொண்ட தேசிய தாவரவியல் கல்வி நிறுவனத்தின் தாவரவியல் இதழ் வெளியாகிறது.
# அந்தமான் நிக்கோபார் தீவுகளின் இசை

அந்தமான் நிக்கோபார் தீவுகள் இந்தியாவின் ஒரு பகுதியாகும். இப்பகுதியின் நாட்டுப்புற மரபுகளில் மோகென் என்ற பழங்குடியின கடற்பயணிகளின் பல்வேறு வகையான சடங்குகள் மற்றும் பழங்குடி நடனம் ஆகியவை அடங்கும்.  
அந்தமான் மற்றும் நிக்கோபார் கலாச்சாரம், தீவில் குடியேறியவர்களின் பூர்வீக கலாச்சாரங்களின் கலவையையும், இந்திய நிலப்பரப்பில் இருந்து தீவில் ஆரம்பகாலத்தில் குடியேறியவர்களின் சந்ததியினரால் கொண்டு வரப்பட்ட ஒரு முக்கிய கலாச்சாரத்தையும் காட்டுகிறது. புலம்பெயர்ந்தோர் அந்தமான் மற்றும் நிக்கோபார் தீவுகளின் கலாச்சாரத்திற்கும் பங்களித்தனர். அந்தமான் மற்றும் நிக்கோபார் கலாச்சாரத்தின் மிகப்பெரிய அம்சம் இந்த இரண்டு கலாச்சார வாழ்க்கையின் அமைதியான சகவாழ்வு ஆகும்.
# அந்தமான் நிக்கோபார் தீவுகளின் இசை

## அந்தமான் மற்றும் நிக்கோபார் பழங்குடியினரின் கலாச்சார வடிவங்கள்

அந்தமான் மற்றும் நிக்கோபார் கலாச்சாரத்தின் மிகவும் தனித்துவமான அம்சம் தீவுகளின் பழங்குடி மக்களின் கலாச்சாரம் ஆகும். அந்தமான் மற்றும் நிக்கோபார் தீவுவாசிகளை இரண்டு பெரிய குழுக்களாக பிரிக்கலாம். அந்தமானின் முக்கிய இனக்குழுக்கள் அந்தமானீசு, ஓங்கே, சாரவா மற்றும் சென்டினலீசு. நிக்கோபார் பழங்குடியினரின் முக்கிய குழுக்கள் நிக்கோபரி (நிகோபரீசு) மற்றும் சோம்பென். தீவுவாசிகள் துர்கா பூசை, பொங்கல், பங்குனி உத்திரம், ஓணம், மகாசிவராத்திரி, சனமாசுடமி, கோலி, தீபாவளி, கிறிசுதுமசு மற்றும் புனித வெள்ளி போன்ற பெரும்பாலான இந்திய பண்டிகைகளை நடனம் மற்றும் இசையுடன் கொண்டாடுகிறார்கள். நிக்கோபரி நடனம் அந்தமான் மற்றும் நிக்கோபார் மக்களின் பாரம்பரிய நடனமாகும். பொதுவாக **பன்றித் திருவிழா** என்று அழைக்கப்படும் ஓசுவரி விழாவின் போது இதைக் காணலாம். அந்தமானியர்கள் தங்கள் பாரம்பரிய இசையை விரும்புகிறார்கள். நடனக் கலைஞர்கள் ஓங்கே பழங்குடியினரின் இசை மற்றும் பாடலுக்கு அழகாக நகர்கிறார்கள்.  
இந்த பழங்குடியினர் அனைவரும் அந்தமான் மற்றும் நிக்கோபார் தீவுகளில் தங்கள் பூர்வீக கலாச்சாரத்தை தொடர்ந்துள்ளனர், இன்னும், தொடர்ந்து செய்கின்றனர். இந்த பழங்குடியினரின் ஒப்பீட்டளவில் தனிமைப்படுத்தப்பட்டிருப்பது அந்தமான் மற்றும் நிக்கோபார் கலாச்சாரத்தின் இந்த நீரோடைகளைப் பாதுகாக்க உதவியது.
# குள்ள மாடுகள்

**குள்ள மாடுகள்** (**Miniature cattle**), உலகில் பல நாடுகளில் குட்டை மாடுகள் உள்ளது. குறிப்பாக தென்னிந்தியாவின் கேரளா மாநிலத்தில் காசர்கோடு குள்ள மாடு, வெச்சூர் குள்ள மாடுகளும், ஆந்திரப் பிரதேச மாநிலத்தின் புங்கனூரில் புங்கனூர் குள்ள மாடுகளும் உள்ளது.  
பெரிய மாடுகளுடன் ஒப்பிடுகையில் குள்ள மாடுகளுக்கு குறைந்த மேய்ச்சல் நிலப்பரப்பு, சிறிய தொழுவம் மற்றும் குறைந்த தீவனம் போதுமானது. ஆனால் இவைகள் தரும் பாலின் அளவு நாட்டுப் பசுக்கள் போன்று குறைவாக உள்ளது.
# குள்ள மாடுகள்

## குள்ள மாட்டினங்கள்

| ஆஸ்திரேலியா லோலைன் மாடுகள் | அபெர்தீன் ஆங்குஸ், ஆஸ்திரேலியா |
| --- | --- |
| டெக்ஸ்டர் மாடுகள் | அயர்லாந்து |
| காசர்கோடு குள்ள மாடு | கேரளா, இந்தியா |
| லகுனே | பெனின், ஐவரி கோஸ்ட், காபோன், டோகோ |
| செபு குள்ளமாடுகள் | ஐக்கிய அமெரிக்கா |
| நியாதா மாடுகள் | உருகுவே, அர்கெந்தீனா |
| பண்டா மாடுகள் | ஐக்கிய அமெரிக்கா |
| புங்கனூர் குள்ள மாடுகள் | ஆந்திரப் பிரதேசம், இந்தியா |
| வெச்சூர் குள்ள மாடுகள் | வெச்சூர், கேரளா, இந்தியா |
# புதைக்கப்பட்ட நிலவு

**புதைக்கப்பட்ட நிலவு** (*The Buried Moon*) அல்லது **இறந்த நிலவு** என்பது ஜோசப் ஜேக்கப்ஸ் என்பவரால் *மோர் இங்கிலிஷ் ஃபேரி டேல்ஸ்* என்பதில் சேர்க்கப்பட்ட ஒரு விசித்திரக் கதையாகும். இது சில மாறுபாடுகளைக் கொண்டுள்ளது, இது விசித்திரக் கதைகளுக்கு பொதுவானதை விட அதிகமான புராணங்களில் தோன்றும். இது அஞ்சோல்ம் பள்ளத்தாக்கில் உள்ள நார்த் லிங்கன்ஷயர் கார்ஸில் இருந்து திருமதி பால்ஃபோரால் சேகரிக்கப்பட்டது. அதன் அசாதாரண குணாதிசயங்கள் அதன் தோற்றம் ஒரு விசித்திரக் கதை என்று பலர் சந்தேகிக்கின்றனர். இருப்பினும், திருமதி பால்ஃபோர் தனது குறிப்புகளை வெளியிட்டபோது, they were generally found reliable. அவை பொதுவாக நம்பகமானதாகக் காணப்பட்டன.
# புதைக்கப்பட்ட நிலவு

## கதைச் சுருக்கம்

ஒரு காலத்தில், கார்லாண்ட் சதுப்பு நிலங்களால் நிறைந்திருந்தது. சந்திரன் தோன்றும் போது, பகலில் நடப்பது போல் பாதுகாப்பாக இருந்தது. ஆனால் சந்திரன் தோன்றாத பிற சமயங்களில் போகிகள் போன்ற தீய விஷயங்கள் வெளியே வந்து விடும்.  
இதையறிந்த சந்திரன், மஞ்சள் தலைமுடியில் ஒரு கருப்பு அங்கியை போர்த்திக்கொண்டு வெளியே வந்தாள். அவள் ஒரு குளக்கரை அருகே வரும்போது ஒரு இறந்து போனமரம் அவளைத் தடுத்து குளத்தில் தள்ளியது. ஒரு மனிதன் குளத்தில் விழுவதைக் கண்டு, குளத்திலிருந்து அவனை வெளியேற்றப் போராடினாள். அவளது ஒளி மனிதனைப் பாதுகாப்பாகச் செல்ல உதவினாலும் தீய உயிரினங்கள் இருளில் இருந்து வெளியே வந்து, அவளை ஒரு பெரிய கல்லின் கீழ் சிக்க வைத்தது..  
இதனால் சந்திரன் உதிப்பதை நிறுத்தியது, சந்திரனால் காப்பாற்றப்பட்ட மனிதன் தான் பார்த்ததைச் சொல்லும் வரை, என்ன நடந்தது என்று தெரியாமல் மக்கள் ஆச்சரியப்படுகிறார்கள். இதைக் கண்டுபிடிக்க ஒரு புத்திசாலி பெண், சவப்பெட்டி, ஒரு மெழுகுவர்த்தி மற்றும் ஒரு இறந்த மரம் ஆகியவற்றை சந்திரன் இருக்கும் சதுப்பு நிலத்திற்குள் அனுப்புகிறாள். அவர்கள் அவள் சொன்னபடியே செய்து, சந்திரனை விடுவிக்கின்றனர். பிறகு சந்திரன் வேறு எப்போதும் இல்லாததை விட பிரகாசமாக பிரகாசித்தது., மேலும் தீய விஷயங்கள் அங்கிருந்து துரத்தப்பட்டன.